Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 289/14/8802	Košice I, 3.7.2014
EEČ : 2-63-282-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v Košiciach a inde od mesiaca august 2013 až doposiaľ si neplnil svoju vyživovaciu povinnosť na svoju dcéru XXXXX, nar. XXXXX, hoci mu táto  vyplýva priamo zo zákona o rodine č. 36/2005 Z. z. ako aj z rozsudku Okresného súdu v XXXXX, sp. zn. XXXXX zo dňa 05.11.2012, právoplatného dňa 03.12.2012, v ktorom je zaviazaný prispievať na  jej výživu sumou vo výške 700,Kč mesačne, vždy do 15-teho dňa v mesiaci vopred k rukám matky, čím takto dlhuje XXXXX výživné vo výške 7.157,-Kč 

lebo zanikla trestnosť činu

Odôvodnenie:

	Policajný orgán OO PZ XXXXX - XXXXX uznesením sp. zn. ORP-XXXXX zo dňa 06.05.2014 začal trestné stíhanie a následne uznesením zo dňa 05.06.2014 vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona, ku ktorému malo dôjsť tak, ako je to uvedené vo výrokovej časti tohto uznesenia.	

V danej veci podala dňa 17.02.2014 XXXXX, nar. XXXXX trestné oznámenie na XXXXX pre neplatenie výživného a to za obdobie od mesiaca august 2013 až doposiaľ.  

Do spisu boli zabezpečený rozsudok Okresného súdu v XXXXX zo dňa 05.11.2012, rodný list, úradný záznam o zaplatení výživného, správy o obvinenom a odpis z registra trestov.

Súčasťou spisu je list od XXXXX zo dňa 28.06.2014, ktorým oznámila, že od obvineného prevzala sumu 8.000,-Kč, ktorou došlo k plnej úhrade výživného na dcéru XXXXX, čo potvrdzuje aj úradný záznam OO PZ XXXXX-XXXXX zo dňa 30.06.2014, z ktorého vyplýva, že výživné prevzala XXXXX osobne dňa 28.06.2014 v Náchode, pričom jej už obvinený nedlhuje žiadne výživné.

Podľa § 215 ods. 1 písm. h / Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. a / Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé  následky a páchateľ svoju povinnosť dodatočne splnil skôr, než sa súd odobral na záverečnú poradu. 

Na základe vyššie uvedeného možno skonštatovať, že boli splnené podmienky osobitného ustanovenia o zániku trestnosti činu podľa § 86 písm. a/ Trestného zákona a teda  došlo k zániku trestnosti zanedbania povinnej výživy podľa § 207 ods. 1 Trestného zákona  a preto bolo potrebné rozhodnúť tak, ako je to uvedené vo výrokovej časti tohto ustanovenia. 

Poučenie:
Proti tomuto uzneseniu je prípustná sťažnosť, ktorú možno podať do troch dní od doručenia tohto uznesenia na Okresnú prokuratúru XXXXX I. Sťažnosť má odkladný účinok.

Mgr. Jozef Stanko
prokurátor